ปกติเวลามีอะไรกับแฟนก็จะใส่ถุงยางตลอดแล้วเช็คตลอดว่ามีการรั่วหรือฉีกขาดรึเปล่าแต่เมื่อเดือนตุลาคมประจำเดือนไม่มาจนถึงตอนนี้ประจำเดือนก็ยังไม่มาเลยซื้อที่ตรวจครรภ์มาตรวจก็พบว่าขึ้นขีดเดียว แต่ช่วงนี้เป็นช่วงสอบมีการอดนอน จึงอยากทราบว่าทำอย่างไรให้ประจำเดือนมาได้บ้างคะ
สวัสดีค่ะ หากประจำเดือนไม่มา แต่ได้ตรวจหาการตั้งครรภ์อย่างถูกต้องแล้ว และพบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้นค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นทั้งนี้ หากมีการอดนอน และเครียดเรื่องการสอบ ก็อาจเป็นสาเหตุได้ค่ะ แนะนำให้รอประจำเดือนต่อไปก่อน หากไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ ต่อไป เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น